ไฟแนนซ์ทูเดย์
โดย...ช.ชดา
10 ส.ค. 2559

โดย...ช.ชดา
อีก 4-5 เดือนข้างหน้า พ.ร.บ.ภาษีที่ดินและสิ่งปลูกสร้าง จะมีผลบังคับใช้ แต่หลักเกณฑ์การเก็บภาษีสินทรัพย์รอการขาย (เอ็นพีเอ) ยังคุยกันไม่จบว่ากรมสรรพากรจะเก็บอย่างไร อัตราเท่าไร หากตีความหมายที่ดินเปล่าเป็นที่รกร้างว่างเปล่าไม่ได้ทำประโยชน์ละก็แบงก์คงหืดจับ เพราะอัตราภาษีสูงสุดอยู่ที่ 5% เชียว แบงก์จะมีภาระภาษีหัวโต
กรมสรรพากรยินดีต้อนรับผู้เสียภาษีรายใหม่ ราชกิจจานุเบกษา ออกประกาศลงวันที่ 8 ส.ค. 2559 กำหนดให้ตลาดหลักทรัพย์แห่งประเทศไทย เป็นนิติบุคคลตามมาตรา 39 แห่งประมวลรัษฎากรที่แก้ไขเพิ่มเติมใหม่ ให้ตลาดหลักทรัพย์ฯ จะต้องเสียภาษีเงินได้นิติบุคคล 20% จากกำไรสุทธิที่ได้รับ
มาดูรายได้และกำไรของตลาดหลักทรัพย์ฯ ในปี 2558 มีรายได้รวม 5,215 ล้านบาท และมีกำไรประมาณ 1,150 ล้านบาท ก็ถือว่าจากนี้ไปตลาดหลักทรัพย์ฯ จะได้จ่ายภาษีพัฒนาชาติปีละมากโข
ฉัตรชัย ศิริไล กรรมการผู้จัดการ ธอส. จัดประกวดสุขภาพพนักงานด้วยการแข่งขันลดน้ำหนัก ใครลดได้มากรับรางวัลไปเลย